Mautsahuku izita remhuri rinowanikwa muZimbabwe. Rimwe zita riri pedyo rinonzi Mautsa. Kuutsa zvinoreva kuchengeta mombe uchidzifudza nekudziwanisa kudya. Muutsi zvinoreva muchengeti anofudza mombe nekudziwanisa kudya. Pano panyorwa mazwi ari pedyo nezita iri kune mimwe mitauro yeChiBantu, asi zvinoreva zita zvigona kusiyana zvachose nemazwi ari pasi aya. Chinangwa ndechekutsvaga zvinoreva mazita, zvikurusei kana mazita aya asisiri kutaurwa mumutauro wemazuva ano. VaLozi vanoti -uta (v.t. to feed; to bring up) vachireva kuwanisa kudya kana kurera. VaLozi vanoti muuti kana bauti (n. a person who feeds people; a person who brings up children, guardian). VaLozi vanoti muutisi kana bautisi (n. someone who helps to bring up children). VaLozi vanoti siutiso (n. provisions, food supplies). VaLozi vanoti siuto (n. feeding of people) zvichireva kuwanisa vanhu kudya. Mururimi rweKikongo vanoti uta, wuta kana buta (give birth to) kureva kuzvara. Vatauri veKikongo vanoti mawuta (child birth).